Diari Oficial de la Generalitat Valenciana


Sumari del DOGV 5163, del 27-12-2005 (2005/13883)

Informació pública de l'alternativa tècnica del programa d'actuació integrada de la unitat d'execució del sector Sant Jordi Golf, del terme municipal de Sant Jordi (Castelló).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13320


Organisme emissor
:   Ananda Classic, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució del sector Sant Jordi Golf, del terme municipal de Sant Jordi (Castelló). [2005/Q13610]
  
La mercantil Ananda Classic, SL, amb el codi d'identificació fiscal V68169081, i amb domicili a València, carrer de Jovellanos, número 3, a l'empara del que preveuen els articles 45, 46, 48, 52 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), anuncia el següent:
  
Sotmetre a informació pública l'alternativa tècnica de programa d'actuació integrada que presenta la mercantil Ananda Classic, SL, que desenvolupa una unitat d'execució del sector Sant Jordi Golf que comprén una superfície d'aproximadament 1.912.343 metres quadrats.
  
Al terme municipal de Sant Jordi, l'àmbit del sector és el delimitat al nord, amb sòl no urbanitzable; al sud, amb el riu Cervol; a l'est, amb el terme municipal de Vinaròs; i a l'oest, amb sòl no urbanitzable.
  
Integren l'esmentada alternativa tècnica de programa els documents següents:
  
- Memòria del programa.
  
- Document d'homologació.
  
- Pla parcial.
  
- Estudi d'impacte ambiental.
  
- Avantprojecte d'urbanització.
  
S'utilitza la via simplificada del procediment previst en l'article 48 de la Llei 6/1994, de 15 de novembre, Reguladora de l'Activitat Urbanística Valenciana, i s'han protocol·litzat els esmentats documents a la Notaria de Jesús María Gallardo Aragón, amb domicili a Vinaròs (Castelló), passatge del Doctor Ricardo Santos, número 12, entresòl, i està igualment disponible la documentació anterior a l'Ajuntament de Sant Jordi, amb data d'entrada de 21 de desembre de 2005, i qualsevol persona pot, dins del termini de 20 dies, comptadors a partir de l'endemà de la publicació d'aquest anunci en el Diari Oficial de la Generalitat Valenciana, comparéixer en aquesta notaria per a obtenir amb càrrec i a compte seu una còpia de l'acta a què fa referència l'article 48.1.b de l'esmentada llei o demanar que l'hi ensenyen. També podran consultar a l'Ajuntament de Sant Jordi, els dies hàbils en l'horari d'atenció al públic, les actuacions derivades de la documentació dipositada en aquest, i presentar davant seu, a fi d'incorporar-les-hi, tant al·legacions com alternatives tècniques que pretenguen competir amb l'exposada al públic, les quals es presentaran al Registre General de l'Ajuntament de Sant Jordi. També durant els 10 primers dies es podrà demanar una pròrroga del termini per a la presentació d'alternatives tècniques en els termes i les condicions que assenyala l'article 46.4 de l'esmentada llei.
  
Durant els cinc dies següents al venciment del termini d'informació pública abans ressenyada, qualsevol persona podrà presentar proposicions juridicoeconòmiques al Registre General de l'Ajuntament de Sant Jordi, en plica tancada, per tal d'executar qualsevol de les alternatives presentades.
  
Durant els 10 dies següents al de l'obertura de pliques podran ser objecte de consulta i d'al·legacions totes les actuacions de l'expedient.
  
Als efectes que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es procedirà a notificar als titulars no identificats, i per a aquells el domicili dels quals es desconeix o és insuficient, a través d'anuncis al tauler d'edictes de l'ajuntament i en el butlletí oficial que corresponga.